I enkelte land regnes akuttmedisin som et eget fag, men i Norge er det del av anestesiologien. Anestesiologi er blant de tallmessig største og også mest allsidige medisinske spesialitetene. De fleste anestesileger jobber på sykehus, ofte i akuttmottak, kirurgiske avdelinger, intensivavdelinger og utrykningstjenester. Leger som jobber i redningstjenester eller med militær- og katastrofemedisin er også svært ofte anestesileger.